രാജ്യത്തിന് അഭിമാനമായി 19 മെഡലുകള് പാരാലിംപിക്സ് താരങ്ങള് ഇന്ത്യയുടെ കീര്ത്തി ഉയര്ത്തി മെഡല്പേ ചര്ച്ചയില് പ്രശംസിച്ച് പ്രധാനമന്ത്രി ന്യൂഡല്ഹി: ടോക്യോയില് അഭിമാന നേട്ടം കൊയ്ത ഇന്ത്യന് പാരാലിംപിക്സ് താരങ്ങളെ മെഡല്പേ ചര്ച്ചയില് പ്രശംസിച്ച് പ്രധാനമന്ത്രി നരേന്ദ്ര മോദി. ജപ്പാനില് ഇന്ത്യയുടെ കീര്ത്തി താരങ്ങള് ഉയര്ത്തിയെന്ന് പ്രധാനമന്ത്രി പറഞ്ഞു. കഴിഞ്ഞ വ്യാഴാഴ്ച താരങ്ങളുമായി മോദി നടത്തിയ കൂടിക്കാഴ്ച്ചയുടെ ദൃശ്യങ്ങളാണ് ഞായറാഴ്ച പുറത്തിറക്കിയത്. രാജ്യത്തിന് അഭിമാനമായി 19 മെഡലുകളുമായിട്ടാണ് പാരാലിംപിക്സ് സംഘം ഡല്ഹിയില് തിരികെ എത്തിയത്. പ്രധാനമന്ത്രിയുടെ വസതിയില് നടന്ന പരിപാടിയില് ഇന്ത്യന് താരങ്ങളുടെ മെഡല് നേട്ടത്തിലേക്കുള്ള യാത്രയുടെ കഥകള് നരേന്ദ്ര മോദി കേട്ടിരുന്നു. ശാരീരിക വെല്ലുവിളികള് മറികടന്ന് നേടിയ നേട്ടങ്ങള് രാജ്യത്തിന്റെ അഭിമാനം ഉയര്ത്തിയെന്ന് പ്രധാനമന്ത്രി പറഞ്ഞു. മെഡല് നേടിയ താരങ്ങളുടെ കയ്യില് നിന്നും ഓട്ടോഗ്രാഫുകള് പ്രധാനമന്ത്രി സ്വീകരിച്ചു. ഷൂട്ടിങ് സംഘത്തിലെ അംഗവും മലയാളിയുമായ സിദ്ധാര്ത്ഥ് ബാബുവുമായും പ്രധാനമന്ത്രി സംസാരിച്ചു. മെഡല്നേട്ട സമയത്ത് ധരിച്ച ജേഴ്സികള് കായികതാരങ്ങള് നരേന്ദ്ര മോദിക്ക് ഉപഹാരമായി നല്കി. Stories you may Like